Luftfartsdirektør Skúli Mogensen ser dog ikke noget turismekrak forude, men ser i stedet islandsk vilje til at rejse sig fra krakket i 2008.



Han viser rundt i sit hjem i Reykjavik og fremhæver et kunstværk, der betyder noget særligt for ham.



Et værk af den islandske kunstner Olafur Eliasson. 35 fotografier af firhjulstrækkere og deres chauffører, der er kørt fast i søer og floder.



- For mig demonstrerer det islændingenes ånd på mange måder. For det, de alle har til fælles, er, at de må være lidt skøre, siden de prøvede at gøre det.



- Nogle endte i et komplet rod, mens andre på trods af udfordringerne havde heldet med sig og kom igennem, siger Skúli Mogensen.



Han mener, at Island kan klare hele tre millioner turister om året, altså næsten ti gange landets befolkning.



Men han erkender dog, at der er en fare ved at udvikle Island for meget.



- Der er enormt meget natur og mange destinationer, som næsten ingen kender, eller som ikke er udviklet. Og sådan skal det forblive. Vi skal passe på ikke at udvikle det hele, så folk stadig får den ægte islandske oplevelse.